OzLabs/hebrew-wiki-articles huggingface dataset:
כף קולבק

כף קולבק (באנגלית: Cape Colbeck) היא לשון יבשה מכוסה קרח, בקצה הצפון מערבי של חצי האי אדוארד השביעי בארץ מרי בירד שבאנטארקטיקה. 

== היסטוריה ==
=== גילוי הכף ===

הכף התגלתה בינואר 1902 על ידי משלחת דיסברי, ושמה ניתן לה על ידי רוברט סקוט. 

=== מקור השם ===

הכף נקראת על שם לוטננט ויליאם קולבק, מכוחות המילואים של הצי המלכותי הבריטי שפיקד על ספינת העזר של משלחתו של סקוט - הספינה מורנינג. 

== לקריאה נוספת ==

* [https://blog.nationalgeographic.org/2013/03/27/emperor-penguins-encounters-in-the-antarctic-wilderness/ בלוג] נשיונל ג'יאוגרפיק - פינגווין קיסרי בכף קולבק

<div class="mw-content-ltr">• Bruce P. Luyendyk Christopher C. Sorlien Douglas S. Wilson Louis R. Bartek Christine S. Siddoway, [https://agupubs.onlinelibrary.wiley.com/doi/epdf/10.1029/2000TC001260 Structural and tectonic evolution of the Ross Sea rift in the Cape Colbeck region, Eastern Ross Sea, Antarctica], doi.org/10.1029/2000TC001260</div>

== קישורים חיצוניים ==
* [https://geonames.usgs.gov/apex/f?p=gnispq כף קולבק] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20542 כף קולבק] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=113022 כף קולבק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2819&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR כף קולבק] באתר הגאזט האנטארקטי המשווה SCAR
* 
* [http://www.antarctica.gov.au/__data/assets/pdf_file/0014/62411/Emperor-colonies.pdf מושבות פינגווין קיסרי באנטארקטיקה] באתר ממשלת אוסטרליה

== הערות שוליים ==

קטגוריה:ערכים שבהם תבנית בריטניקה אינה מתאימה
קולבק
קולבק
קינגס מן: ההתחלה

קינגס מן: ההתחלה (באנגלית: The King's Man) הוא סרט פעולה וריגול בריטי-אמריקאי, בבימויו של מת'יו ווהן, המהווה פריקוול והפרק השלישי בסדרת סרטי קינגסמן. הסרט היה צפוי לצאת לאקרנים ב-26 בפברואר 2021,<ref></ref> לפני שנדחה ל-20 באוגוסט 2021 ואז ל-22 בדצמבר 2021 בעקבות התמשכות המצב האפידמיולוגי בעקבות מגפת הקורונה.

== עלילה ==
בעוד אוסף של העריצים והמוחות הפושעים הגרועים ביותר בהיסטוריה מתאספים כדי לתכנן מלחמה כדי לחסל מיליונים, אדם אחד ובן חסותו חייבים לצאת למרוץ נגד הזמן כדי לעצור אותם.

== שחקנים ודמויות ==

== הפקה ==
ביוני 2018 הודיע מתיו ווהן כי סרט פריקוול בשם קינגסמן: המשחק הגדול נמצא בפיתוח, וציין כי העלילה תתרחש בתחילת המאה ה-20 ותתאר את היווצרות סוכנות הריגול קינגסמן וכי הפרויקט יצולם זה לצד זה עם "הסרט השלישי בסדרת קינגסמן". בספטמבר 2018 הוכרז כי רייף פיינס והאריס דיקינסון יככבו בפריקוול. בנובמבר 2018 התברר כי דניאל בריהל, צ'ארלס דאנס, ריס איוואנס ומתיו גוד ישתתפו בסרט.

בחודש פברואר 2019 נמסר כי אהרון טיילור-ג'ונסון, ג'מה ארטרטון, טום הולנדר, דג'ימון הונסו, אליסון סטדמן, סטנלי טוצ'י, רוברט ארמייו וניל ג'קסון הצטרפו לצוות כשצילומים החלו בבריטניה.

== הפצה ==
הסרט תוכנן להיות מופץ להקרנות מסחריות ב-18 בספטמבר 2020.לאחר שבעבר תוכנן לצאת ב-15 בנובמבר 2019 ולאחר מכן תאריך הקרנתו הועבר ל-14 בפברואר 2020 ואז ל-18 בספטמבר.עם זאת, מגפת הקורונה אילצה דחייה נוספת בלוח הזמנים ובאוגוסט 2020 הוכרז כי הסרט יוקרן ב-26 בפברואר 2021 ובהמשך נדחה לדצמבר 2021.

==טריוויה==
העלילה מבוססת על אישים ואירועים אמתיים. ברובם הם מופיעים בשמם המקורי (ראו ברשימת השחקנים) אך בחלקם הם מופיעים ברמז כגוון הדוכסית אמילי אוקספורד (בגילומה של אלכסנדרה מריה לרה), אשתו של הלורד אוקספורד. הזוג אוקספורד הם זוג בדיוני אך דמותה של אמילי מבוסס על הפעילה האנטי-מלחמתית אמילי הובהאוס שכמו בעלילה בתחילת הסרט, היא נסעה עד לדרום אפריקה, סיירה במחנות הריכוז שבהם נכלאו עשרות אלפי בורים, ואף נפגשה עם הוריישו קיצ'נר ומחתה בפניו על התנאים הקשים במחנות.

== קישורים חיצוניים ==
* 

== הערות שוליים ==

קטגוריה:סרטי 2021
קטגוריה:סרטי אולפני המאה ה-20
קטגוריה:סרטים באנגלית
קטגוריה:סרטים שיציאתם נדחתה בעקבות מגפת הקורונה
קטגוריה:סרטי ריגול
קטגוריה:סרטי פעולה אמריקאיים
קטגוריה:סרטי פעולה בריטיים
קטגוריה:סרטי מלחמה
קטגוריה:סרטי פריקוול
קטגוריה:לונדון בקולנוע
קטגוריה:סנקט פטרבורג בקולנוע
קטגוריה:סרטי מלחמת העולם הראשונה
קטגוריה:האימפריה הרוסית בתרבות
קטגוריה:סרטים שעלילתם מתרחשת ברוסיה
הפיגוע ברחוב המלך ג'ורג' (2002)

הפיגוע ברחוב המלך ג'ורג היה פיגוע התאבדות שבוצע ברחוב המלך ג'ורג' בירושלים ב-21 במרץ 2002. ארגון גדודי חללי אל-אקצא נטל אחריות לפיגוע.

==הפיגוע==
ביום חמישי, ה-21 במרץ 2002, אחר הצהריים, מחבל מתאבד פלסטיני פוצץ מתקן נפץ אותו הסתיר מתחת לבגדיו, בקרבת חנות בגדים וצעצועים ברחוב המלך ג'ורג' בירושלים.

בפיצוץ נרצחו שלושה: ציפי שמש בחודש החמישי להריונה ובעלה גדי הורים לילדה בת 3 וילדה בת 7, ויצחק כהן ממודיען ומעל ל-70 נפצעו, שבעה מהם באורח אנוש. (במקורות ערביים נאמר 81 שנפצעו, ובמקורות ישראליים 86.)

כחודשיים אחר כך נתגלתה ונעצרה סנא מחמד שחאדה שהובילה את המחבל למקומו וסייעה באימוניו. בזמן עסקת שליט הייתה בין אלה שישראל לא הסכימה לשחרר. מאוחר יותר נעצרה המחבלת השנייה שסייעה בפיגוע זה, קהיר אל-סעדי, ושוחררה בסוכות 2011 במסגרת עסקת שליט.

בשנת 2010 פורסם שיר תמיכה במחבלת סנא שחאדה בידי שתי ילדות קטנות, אחיניות שלה, הקוראות להשמדת ישראל ולהרג.

בשנת 2020 בית המשפט הישראלי הכיר באחריותה הישירה של הרשות הפלסטינית לפיגוע ולכן דרשה ממנה לפצות את היתומות בסכום גבוה.

== קישורים חיצוניים ==
* [https://www.theguardian.com/world/2002/mar/21/israel2 Bomb rips through Jerusalem shopping centre] - פורסם ב-The Guardian ב-21 במרץ 2002
* [http://articles.nydailynews.com/2002-03-22/news/18198131_1_mr-arafat-palestinian-leader-yasser-arafat-suicide-attack Jerusalem Blast Kills 3, Hurts 100] - פורסם ב-The Daily News of New York City ב-22 במרץ 2002

==הערות שוליים==

רחוב המלך ג'ורג'
רחוב המלך ג'ורג'
רחוב המלך ג'ורג'
קטגוריה:רחוב המלך ג'ורג' (ירושלים)
רחוב המלך ג'ורג'
רחוב המלך ג'ורג'
רחוב המלך ג'ורג'
הפיגוע ברחוב יפו (2002)

הפיגוע ברחוב יפו היה פיגוע התאבדות שבוצע ברחוב יפו בירושלים ב-27 בינואר 2002.

ארגון גדודי חללי אל-אקצא נטל אחריות לפיגוע.

==הפיגוע==
ביום ראשון ה-27 בינואר 2002 הצליחה המחבלת הפלסטינית בת ה-28 וופה אידריס, אשר עבדה עבור ארגון הסהר האדום הפלסטיני ברמאללה, לעבור במחסום קלנדיה בעת שנסעה באמבולנס של הסהר האדום ולבושה במדים של הארגון בעודה מסתירה מטען נפץ באמבולנס. על אף שהתוכנית המקורית הייתה שהיא תעביר את המטען למחבל שנמצא בישראל, אידריס החליטה לפוצץ בעצמה את המטען, וכתוצאה מכך עדכנה את המפעיל שלה אבו טלאל על החלטתה באמצעות הטלפון הסלולרי שברשותה.

אידריס נשאה את מטען הנפץ בתרמיל שברשותה. היא ניגשה לחנות נעליים ברחוב יפו שבמרכז ירושלים ופוצצה את מטען הנפץ אשר היה במשקל 22 ק"ג בכניסה לחנות. אזרח ישראלי בן 81 נהרג באופן מיידי מהפיצוץ ומעל ל-100 בני אדם נפצעו.

== קישורים חיצוניים ==
* [https://www.theguardian.com/world/2002/mar/21/israel2 Bomb rips through Jerusalem shopping centre] - פורסם ב-The Guardian ב-21 במרץ 2002
* [http://news.bbc.co.uk/2/hi/middle_east/1784941.stm Woman bomber attacks Jerusalem] – פורסם ב-BBC News ב-28 בינואר 2002
* [https://www.npr.org/templates/story/story.php?storyId=1137084 Jerusalem Bomb] – פורסם ב-NPR ב-28 בינואר 2002
* [https://www.theguardian.com/world/2002/jan/28/israel Woman suicide bomber strikes] – פורסם ב-The Guardian ב-27 בינואר 2002
* [http://www.independent.ie/world-news/woman-suicide-bomber-kills-israeli-and-injures-140-321469.html Woman suicide bomber kills Israeli and injures 140] – פורסם ב-The Irish Independent ב-28 בינואר 2002

==הערות שוליים==

רחוב יפו
רחוב יפו
רחוב יפו
2002
רחוב יפו
רחוב יפו
הפיגוע בשוק בנתניה (2002)

הפיגוע בשוק בנתניה הוא פיגוע התאבדות שאירע ב-19 במאי 2002 בכניסה לשוק נתניה. בפיגוע נהרגו 3 אזרחים ישראלים ונפצעו כ-56.

==הפיגוע==
השוק הפתוח בנתניה, 2010
ביום ראשון ה-19 במאי 2002 בשעות אחר הצהריים הצליח מחבל מתאבד פלסטיני המחופש כחייל צה"ל לחצות כמה מחסומי משטרה בסיוע משתפת פעולה. המחבל המתאבד שלבש חגורת נפץ שהוסתרה מתחת לבגדיו פוצץ את המטען בכניסה לשוק הפתוח הראשי של העיר נתניה. הפיצוץ גרם באופן מיידי למותם של שלושה אזרחים ישראלים ופצע 56 בני אדם, בהם לפחות 10 במצב אנוש.

הן ארגון החמאס והן ארגון החזית העממית נטלו אחריות לפיגוע. חזית העממית ציינה כי מטרת הפיגוע הייתה למחות על מעצרו של מנהיג הארגון אחמד סעדאת על ידי הרשות הפלסטינית בעקבות ההתנקשות בחייו של שר התיירות הישראלי רחבעם זאבי.

== אחרית דבר ==
בתגובה לפיגוע ביצעו כוחות צה"ל מספר פעולות מבצעיות בערים טול-כרם ורמאללה אשר ביהודה ושומרון.

לאחר ההתקפה קבע הממסד הביטחוני כי ההתקפה הוזמנה על ידי ראש החזית העממית אחמד סעדאת מתא הכלא בו ישב אשר היה תחת פיקוח אמריקני ובריטי. הם מצאו גם כי המחבל המתאבד הצליח להגיע לשוק בנתניה בסיוע אדם נוסף שהסיע אותו לשם.

מאוחר יותר התברר שתושב טייבה עאדל עדנאן מחמוד ג'ומעה הסיע את המחבל המתאבד ואת משתף הפעולה לנתניה. משתף הפעולה הייתה דאה ג'יוואסי, סטודנטית פלסטינית בת 21 מהעיר טול-כרם, שהתוודתה לאחר מכן כי התבקשה ללוות את המחבל המתאבד.

בנוסף, לאחר הפיגוע, חשפו גורמים רשמיים ישראלים כי כוחות הביטחון הישראליים קיבלו התרעה ממשית על הפיגוע 20 דקות לפני שהמחבל המתאבד פוצץ את מטען הנפץ, אך הוסיף כי בשלב זה לא היה בכוחם לעצור אותו.

ב-30 ביוני 2003 גזר בית משפט צבאי ישראלי את דאה ג'יוואסי לשלושה מאסרי עולם ועוד 30 שנות מאסר. ג'וסי הורשעה בהובלת מחבל מתאבד להתפוצץ בשוק האזרחי. אדם אחר, עלאם קבי משכם, נידון ב-2004 לתשעה מאסרי עולם על כך שיזם את המחבל המתאבד שביצע את הפיגוע בנתניה.

ב-18 באוקטובר 2011 שוחררה ג'יוואסי לשטחי יהודה ושומרון כחלק מעסקת שליט.

==קישורים חיצוניים==
* [https://www.usatoday.com/news/world/2002/05/18/blast.htm Israel blast kills 3, wounds at least 50] – פורסם ב-USA Today ב-21 במאי 2002
* [http://archives.cnn.com/2002/WORLD/meast/05/19/mideast.blast/index.html Suicide bomber kills 3 Israelis, injures 56] – פורסם ב-CNN ב-19 במאי 2002
* [http://news.bbc.co.uk/2/hi/middle_east/1997012.stm Bomb shatters Israeli calm] – פורסם ב-BBC News ב-19 במאי 2002
* [http://www.cbsnews.com/stories/2002/05/19/world/main509509.shtml http://www.cbsnews.com/stories/2002/05/19/world/main509509.shtml] – פורסם ב-CBS News ב-19 במאי 2002
* [http://www.haaretz.com/news/three-killed-56-injured-in-suicide-attack-in-netanya-1.44739 Three killed, 56 injured in suicide attack in Netanya] – פורסם ב-Haaretz ב-19 במאי 2002
* 
* [https://pqasb.pqarchiver.com/washingtonpost/access/120590391.html?dids=120590391:120590391&FMT=ABS&FMTS=ABS:FT Israeli Market Bombed; At Least 3 Killed In Suicide Attack] – פורסם ב-Washington Post ב-20 במאי 2002

==הערות שוליים==

שוק נתניה
שוק נתניה
שוק נתניה
שוק נתניה
קטגוריה:נתניה: פיגועי התאבדות
קטגוריה:החזית העממית לשחרור פלסטין: פיגועים
הפיגוע בצומת גבעה הצרפתית (2002)

הפיגוע בצומת הגבעה הצרפתית (היום נקרא מחלף שער המזרח) היה פיגוע התאבדות שבוצע בתחנת אוטובוס צפופה בצומת שליד הגבעה הצרפתית שבירושלים ב-19 ביוני 2002.

ארגון גדודי חללי אל-אקצא נטל אחריות לפיגוע.

==הפיגוע==
ביום רביעי, בסביבות 7:05 בבוקר, יצא מחבל מתאבד פלסטיני ממכונית אאודי אדומה בקרבת תחנת האוטובוס שבצומת הגבעה הצרפתית בירושלים.

מכיוון שתחנת האוטובוס הייתה יעד לפיגועים בעבר שני שוטרי משמר הגבול איבטחו את התחנה. שוטרי משמר הגבול במקום אשר זיהו את המחבל ניסו לעצור את החשוד אך המחבל המתאבד הצליח לרוץ ולחלוף על פניהם ולפוצץ את המטען שהחזיק בתיק בתוך התחנה. בפיגוע נרצחו שבעה ישראלים. כ-50 בני אדם נוספים נפצעו מעוצמת הפיצוץ ומהרסיסים שנארזו סביב המטען. שמונה מהפצועים נפצעו באופן אנוש.

עוצמת הפיצוץ הרסה לחלוטין את תחנת האוטובוסים, שהייתה עשויה מבטון, וחלקי גוף רבים היו מפוזרים על פני שטח גדול לאורך הרחוב שבקרבת תחנת האוטובוס. מאוחר יותר דחפור פירק מה שנותר מתחנת האוטובוס.

בפיגוע נפצעו שני שוטרי משמר הגבול שאיבטחו את התחנה, אחד מהם פצוע אנוש.

== תגובת ישראל ==
שלוש שעות לאחר הפיגוע ירו מסוקים של חיל האוויר הישראלי טילים לעבר בתי מלאכה ברצועת עזה ששימשו לייצור אמצעי לחימה.

== קישורים חיצוניים ==
* 
* [http://news.bbc.co.uk/2/hi/middle_east/2054453.stm Bombings spark Mid-East turmoil] - פורסם ב-BBC News ב-20 ביוני 2002

==הערות שוליים==

גבעה צרפתית
גבעה צרפתית
קטגוריה:רצח ילדים באינתיפאדה השנייה
גבעת צרפתית
קטגוריה:הגבעה הצרפתית: פיגועים
גבעת צרפתית
גבעת צרפתית
לא אכפת לי אם ההיסטוריה תזכור אותנו כברברים

לא אכפת לי אם ההיסטוריה תזכור אותנו כברברים (באנגלית: I Do Not Care If We Go Down in History as Barbarians; ברומנית: Îmi este indiferent dacă în istorie vom intra ca barbari) הוא סרט קומדיה משנת 2018 בבימויו של ראדו ז'ודה. הסרט היה נציג רומניה עבור פרס אוסקר לסרט הזר הטוב ביותר בטקס פרסי אוסקר ה-91, אך לא נבחר לרשימת המועמדים לקבלת הפרס.

הסרט זכה בפרס גלובוס הבדולח בפסטיבל קרלובי וארי.

==תקציר העלילה==

הסרט עוסק בטבח באודסה שהתרחש ב בשנת 1941.

==שחקנים ודמויות ==
{| class="wikitable"
! שם השחקן/ית
! שם הדמות
|-
| יואנה יאקוב || מריאנה
|-
| אלכס בוגדן || טריאן
|-
| אלכסנדרו דאביז'ה || מובילה
|-
|}

==קישורים חיצוניים==

==הערות שוליים==

קטגוריה:סרטי 2018
קטגוריה:סרטים ברומנית
קטגוריה:סרטים רומניים
קטגוריה:קצרמר קולנוע
קטגוריה:זוכי גלובוס הבדולח: גרנד פרי
הפיגוע במחסום קרני (2005)

הפיגוע במחסום קרני היה פיגוע התאבדות שאירע ב-13 בינואר 2005 במעבר קרני אשר בגבול בין ישראל לרצועת עזה. בפיגוע נרצחו שישה אזרחים ישראלים ונפצעו 5 ישראלים.

חמאס, גדודי חללי אל-אקצא, וארגון החזית העממית נטלו אחריות משותפת לפיגוע.

==הפיגוע==
ביום חמישי ה-13 בינואר 2005 בסביבות השעה 22:45 חוליה שכללה שלושה מחבלים פלסטינים, אשר היו חמושים ברובי AK-47 ורימוני יד, החנתה משאית עמוסה בחומר נפץ במשקל 200 ק"ג בצד הפלסטיני של מעבר הגבול קרני, בקרבת דלת ברזל המפרידה בין הצד הישראלי לצד הפלסטיני. בשעה 22:45 החוליה הפעילה את מטען הנפץ אשר יצר חור בדלת הברזל. מיד לאחר מכן חדרה חוליית המחבלים לצד הישראלי של מעבר קרני דרך החור. המחבלים השליכו רימוני יד וירו לעבר הישראלים במקום.

במהלך ההתקפה הצליחה החוליה הפלסטינית לרצוח 6 אזרחים ישראלים (מובילים ועובדי רשות שדות התעופה) ובנוסף הצליחה החוליה לפצוע חמישה אזרחים ישראלים.

לבסוף המחבלים נורו למוות על ידי מאבטחי רשות שדות התעופה המוצבים במעבר.

==ראו גם==
* פיגועי התאבדות בישראל

== קישורים חיצוניים ==
*
*
*[https://mfa.gov.il/MFA/MFA-Archive/2005/Pages/Terror%20attack%20at%20Karni%20Crossing%2013-Jan-2005.aspx Terror attack at Karni Crossing] - פורסם באתר משרד החוץ הישראלי
*[http://news.bbc.co.uk/1/hi/world/middle_east/4173077.stm Suicide attack at Gaza Crossing] - פורסם ב-BBC News
*[http://www.theage.com.au/news/Middle-East-Crisis/Explosion-kills-six-Israelis/2005/01/14/1105582714032.html Explosion kills six Israelis] - פורסם ב-The Age ב-15 בינואר 2005

==הערות שוליים==

מחסום קרני
מחסום קרני
מחסום קרני
קטגוריה:מעבר קרני
מחסום קרני
מחסום קרני
קטגוריה:החזית העממית לשחרור פלסטין: פיגועים
מחסום קרני
הפיגוע במחסום ארז (2004)

[[מחסום ארז, 2005]]
הפיגוע במחסום ארז היה פיגוע התאבדות שאירע ב-14 בינואר 2004 במעבר ארז אשר בגבול בין ישראל לרצועת עזה. בפיגוע נרצחו ארבעה ישראלים ונפצעו 10 בני אדם, ביניהם ארבעה פלסטינים.

חמאס וגדודי חללי אל-אקצא נטלו אחריות משותפת לפיגוע.

==הפיגוע==
ביום רביעי ה-14 בינואר 2004 בסביבות השעה 9:30 בבוקר הגיעה מחבלת מתאבדת פלסטינית למעבר ארז (המעבר המרכזי בין ישראל לרצועת עזה שם כוחות הביטחון הישראליים נוטים לבצע בדיקות ביטחוניות שגרתיות לפלסטינים לפני כניסתם לישראל).

המחבלת המתאבדת זייפה צליעה ואמרה למאבטחים באתר שיש לה פלטה ממתכת ברגל, אשר כנראה תפעיל את האזעקה. כתוצאה מכך נשלחה חיילת שתבדוק אותה. בעת שהמחבלת חיכתה לבואה של החיילת, היא הצליחה לחמוק לאולם הבדיקה ושם פוצצה את המטען שהוסתר על גופה.

בפיגוע נרצחו ארבעה ישראלים ונפצעו 10 בני אדם, ביניהם ארבעה פלסטינים.

בעקבות האירוע נסגר אזור התעשייה ארז, מרבית העובדים באזור התעשייה היו פלסטיניים, בעקבות כך עובדיו נאלצו לחזור לביתם עד הודעה חדשה.

== מבצעי הפיגוע ==
חמאס וגדודי חללי אל-אקצא נטלו אחריות משותפת על הפיגוע. דובר חמאס ציין כי המחבלת המתאבדת היא אם פלסטינית בת 22 ושמה ראם אל-ריאשי.

בסרט התיעודי של נטפליקס על הפיגוע "The Israeli Honey Trap" התברר כי אל-ריאשי התכוונה למות לאחר שהתגלה שהיה לה רומן עם בכיר חמאס. יאסין אישר לה למות כשהידית על מנת לכפר על חטא הניאוף שלה.

==ראו גם==
* פיגועי התאבדות בישראל
* קרב ארז

== קישורים חיצוניים ==
* [http://www.cnn.com/2004/WORLD/meast/01/14/israel.blast/ Female suicide bomber kills at least 4 Israelis] - פורסם ב-CNN ב-14 בינואר 2004
* [http://news.bbc.co.uk/2/hi/middle_east/3395177.stm Gaza attack kills four Israelis] - פורסם ב-BBC News ב-14 בינואר 2004
* [http://www.theage.com.au/articles/2004/01/15/1073877930897.html Female suicide bomber kills four] - פורסם ב-The Age ב-15 בינואר 2004
* 

==הערות שוליים==

קטגוריה:ישראל: פיגועי התאבדות
מחסום ארז
קטגוריה:מעבר ארז
מחסום ארז
מחסום ארז
מחסום ארז
הפיגוע בסופרמרקט בקריית היובל

הפיגוע בסופרמרקט בקריית היובל היה פיגוע התאבדות ב-29 במרץ 2002 בו פוצצה עצמה המחבלת הפלסטינית בת ה-17 איאת אל-אח'רס בפתח הסופרמרקט הראשי בשכונת קריית היובל בירושלים. בפיגוע נרצחו שני ישראלים ונפצעו 28.

ארגון הטרור חמאס נטל אחריות לפיגוע.

==הפיגוע==
מקום הפיגוע, 2009
לוח זיכרון לזכרו של חיים סמדר המוצב בפתח הסופרמרקט בקריית היובל
ב-29 במרץ 2002 בשעות אחר הצהריים פנתה המחבלת המתאבדת הפלסטינית בת ה-17 איאת אל-אח'רס לסופרמרקט הראשי בשכונת קריית היובל בירושלים. הסופרמרקט היה באותה העת מלא בלקוחות שבאו לעשות קניות לקראת סוף השבוע.

חיים סמדר, המאבטח בן ה-55 שעמד בכניסה לסופרמרקט וידע לדבר בערבית, החל לחשוד באל-אח'רס לאחר שזו ביקשה בערבית משתי נשים ערביות, שבדרך כלל מכרו ירקות מחוץ לכניסה לחנות, לעזוב את המקום. אל-אח'רס פוצצה את מטען הנפץ שעל גופה בכניסה לחנות תוך שהיא נאבקת בסמדר. עוצמת הפיצוץ גרמה למותו המיידי של סמדר ולמותה של הנערה הישראלית רחל לוי. כמו כן נפצעו בפיגוע כ-30 בני אדם. סמדר הצליח להרחיק את המחבלת מהקהל, ובכך מנע אובדן גדול יותר של חיים.

לאחר הפיגוע התברר שהמחבלת המתאבדת נשאה גם פצצת מרגמה, שלא התפוצצה.

== מבצע הפיגוע ==
חמאס נטל אחריות על הפיגוע וציין כי המחבלת המתאבדת הייתה איאת אל-אח'רס בת ה-17 ממחנה הפליטים דהיישה הסמוך לבית לחם. דיווחים מודיעיניים מצביעים על כך שאל-אח'רס נכנסה להריון מפעיל פת"ח, למרות היותה לא נשואה, וכי ההשלכות מההריון הלא מתוכנן היו הסיבה העיקרית לכך שהחליטה לבצע את פיגוע ההתאבדות. אל-אח'רס הייתה המחבלת המתאבדת השלישית באינתיפאדה השנייה. אביה של אל-אח'רס עבד בחברת בנייה ישראלית. המשפחה התגוררה בבית בן שלוש קומות שבנה. אל-אח'רס התארסה והייתה אמורה להתחתן ביולי 2002. היא הצטרפה לגדודי חללי אל-אקצא והוכשרה במשך מספר שבועות בטרם נשלחה לסופרמרקט בקריית היובל.

== אחרית דבר ==
ב-2007 הפיק ערוץ HBO את הסרט התיעודי "To Die in Jerusalem", המתמקד בסיפוריהם של המפגעת אל-אח'רס ושל רחל לוי, שנרצחה בפיגוע. הסרט מתעד את מאמצי אמה של רחל אביגיל לוי להיפגש עם אמה של אל-אח'רס.

==ראו גם==
*פיגועי התאבדות בישראל

==הערות שוליים==

סופרמרקט בקריית היובל
סופרמרקט בקריית היובל
סופרמרקט בקריית היובל
סופרמרקט בקריית היובל
קטגוריה:פשעים של קטינים
סופרמרקט בקריית היובל
קטגוריה:שופרסל
קטגוריה:קריית היובל
הפיגוע בתחנת האוטובוס במחלף גהה (2003)

הפיגוע בתחנת האוטובוס במחלף גהה היה פיגוע התאבדות שאירע ב-25 בדצמבר 2003 בתחנת אוטובוס במחלף גהה שבין בני ברק לפתח תקווה. בפיגוע נרצחו ארבעה אנשים ו-16 נפצעו.

== הפיגוע ==
הפיגוע אירע בערב יום חמישי, 25 בדצמבר 2003, נר שביעי של חנוכה. בשעה 18:22 מחבל מתאבד פלסטיני פוצץ מטען נפץ ליד תחנת אוטובוס במחלף גהה, בעת שבתחנה המתינו יותר מ-20 בני אדם. בפיגוע נרצחו שלושה חיילי צה"ל ואזרחית בת 19, ו-16 נפצעו. שניים מהקורבנות נהרגו באופן מיידי, השלישית נפטרה בדרך לבית החולים, והקורבן הרביעי נפטר בבית החולים כעבור כמה שעות.

== מבצעי הפיגוע ==
ארגון החזית העממית לשחרור פלסטין נטל אחריות לפיגוע, וציין כי המחבל המתאבד הוא סאאד חנני, בן 18 מבית פוריכ שבאזור יהודה ושומרון. הארגון אף טען כי הפיגוע בוצע כתגובה על חיסולו של המבוקש הבכיר פאדי חנני על ידי כוחות צה"ל שבוע לפני כן.<ref></ref>

הפיגוע בוצע זמן קצר לאחר שמסוקים של חיל האוויר הישראלי חיסלו ברצועת עזה את מפקד ארגון הג'יהאד האסלאמי הפלסטיני מקלד חמיד ועוזריו, ושני אזרחים.

== אחרית דבר ==
בעקבות הפיגוע הורה שר הביטחון שאול מופז להטיל סגר על אזור יהודה ושומרון ורצועת עזה.

== קישורים חיצוניים ==
* 
* 

== הערות שוליים ==

מחלף גהה
קטגוריה:בני ברק: פיגועים
מחלף גהה
קטגוריה:פתח תקווה: פיגועים
קטגוריה:החזית העממית לשחרור פלסטין: פיגועים
קטגוריה:כביש 4
האנה ספיריט

האנה לואיז ספיריט (באנגלית: Hannah Spearritt; נולדה ב-1 באפריל 1981) היא שחקנית וזמרת אנגלייה. היא ידועה בעיקר עקב פעילותה בלהקה S Club 7 בין 1999 ל-2003 וכן ממשחקה בסדרה בראשית.

==ביוגרפיה==
ספיריט נולדה באפריל 1981 בגרייט יארמות' שבנורפוק, אנגליה כבת הצעירה מתוך שלושה ילדים. אחיה הוא הכדורגלן אדי ספיריט. בגיל 3 הופיעה בקטלוגים של חברת Mothercare.

היא החלה לשחק ב-1994 בתיאטרון הנוער המוזיקלי הלאומי של לונדון ובתיאטראות וסט אנד, שם שיחקה במספר מחזות.

ב-1999 הצטרפה ללהקה המוזיקלית S Club 7 והחלה להופיע בטלוויזיה במספר סדרות כמו Miami 7, היי סקול מיוזיקל ועוד וכן השתתפה במספר אלבומים של הלהקה. היא עזבה את הלהקה בשנת 2003.

ב-2003 השתתפה בסרטה הראשון, הקומדיה Agent Cody Banks 2: Destination London בתפקיד ראשי וכן בסרט המוזיקלי Seeing Double. בשנה שאחריה השתתפה בסרט האימה "היורש של צ'אקי" בתור ג'והאן.

ב-2005 הופיעה בסדרה Blessed, של ה-BBC.

בשנת 2007 הופיעה בסדרה הבריטית Agatha Christie's Marple בתור טיילי רייס. כמו כן החלה להופיע בסדרת המדע הבדיוני של ה-BBC, בראשית, בתור אבי מייטלר. היא שיחקה בכל עונות הסדרה בין השנים 2007–2011.

ב-2016 שיחקה בסדרה הבריטית Casualty בתור מרצדס קריסטי.

החל מ-2017 משחקת בסדרה איסטאנדרס בתור קנדיס טיילור.

==חיים אישיים==
ב-1994 יצאה עם השחקן פול קאטרמול איתו עבדה יחד בתיאטרון הנוער המוזיקלי הלאומי ובהמשך גם בלהקת המוזיקה S Club 7 ונפרדו ב-2003. ב-2008 התארסה עם השחקן אנדרו לי פוטס, עמו שיחקה בסדרה בראשית. הזוג נפרד בשנת 2013. ב-20 בדצמבר 2018 נולדה לה בת.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:בריטיות שנולדו ב-1981
קטגוריה:בריטים שנולדו ב-1981
התירו סופן משום תחילתן

התירו סופן משום תחילתן הוא כלל הלכתי לפי חכמים התירו לבצע פעולה מסוימת כדי שעל ידי כך תתבצע פעולה מוקדמת. הלוגיקה של התקנה היא שאם תהיה פעולה אסורה בסיום התהליך יימנעו מלהתחיל אותו.
==המקור והדוגמאות בתלמוד==
המקור העיקרי לעניין זה הוא דברי עולא:
 
על כך הוסיף רחבא היתר נוסף:

ארבעת המקרים שבדבריהם הם: 
* עור לפני הדורסן - נתינת עור שהופשט ביום טוב לפני אנשים שידרסו אותו. אין חוששים לאיסור טלטול העור משום מוקצה, וזאת כדי שלא יימנעו מלשחוט בהמה ביום טוב אם יהיה העור אסור בטלטול, ועל ידי כך ימנעו משמחת יום טוב.
* תריסי חנויות - התירו חכמים לסגור את תריסי החנויות ביום טוב, אף על פי שבתריסים דומים יש איסור משום שדומה למלאכת בונה
* חזרת רטיה במקדש - כהן שלובש בגדי כהונה ומסיר תחבושת שהייתה על בשרו כדי שלא תהווה חציצה, התירו לו להחזירה בשבת וביום טוב למרות שבדרך כלל יש בכך איסור, וזאת כדי שלא יימנע מלהסירה ומללבוש את בגדי הכהונה.
* הפותח חביתו ברגל - כיוון שבשלושת הרגלים התירו חכמים את נגיעתם של עמי הארץ במאכלים ולא חששו לטומאתם, מותרים (לדעת רבי יהודה) מאכלים שנפתחו בחג גם לאחר המועד, כדי שלא יימנעו מלפתוח חביות יין ברגל.
==דיונים בפוסקים אחרונים==
דיון מפורסם הוא חזרת אנשי צוות רפואי שנסע בהיתר להצלת חולה. אחרונים רבים התירו את חזרת אנשי הצוות אם המדובר הוא על איסור מדרבנן כמו אמירה לנכרי.
==קישורים חיצוניים==
* הרב יוסף כרמל, [https://www.yeshiva.org.il/midrash/11178 "התירו סופן משום תחילתן"], באתר ישיבה

==הערות שוליים==

קטגוריה:כללים ועקרונות בהלכה
קטגוריה:ביצה: סוגיות תלמודיות
לואי דמפיר

לואי דמפיר (באנגלית: Louie Dampier; נולד ב-20 בנובמבר 1944) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1967–1979. בעונת 1974/1975 זכה באליפות ליגת ה-ABA כשחקן קנטקי קולונלס, ולאורך קריירת המשחק ב-ABA וב-NBA העמיד ממוצעים כוללים של 15.9 נקודות, 2.6 ריבאונדים ו-4.9 אסיסטים למשחק. מחזיק בשיאי ליגת ה-ABA בנקודות, אסיסטים, סלי שדה ושלשות בקריירה.

בשנת 1997 נבחר לאחד מ-35 חברי "קבוצת כל הזמנים של ה-ABA", ובשנת 2015 הוצג בהיכל התהילה של הכדורסל.

==נעורים וקריירת מכללות==
דמפיר נולד וגדל בעיר אינדיאנפוליס שבאינדיאנה, ולמד באוניברסיטת קנטקי בין השנים 1964–1967. בשלוש עונותיו בקבוצת הכדורסל של האוניברסיטה שיתף פעולה בקו האחורי עם פט ריילי, וקלע 19.7 נקודות בממוצע למשחק. בעונת 1965/1966 הוביל את קנטקי לגמר טורניר אליפות המכללות, אך קבוצתו הפסידה לאוניברסיטת טקסס וסטרן במשחק הגמר. אותו משחק זכור בעיקר בהקשר גזעי, שכן קבוצת טקסס וסטרן הייתה הראשונה בתולדות גמר המכללות בה כל שחקני החמישייה היו אפרו-אמריקאים, בעוד קבוצת קנטקי כללה שחקנים לבנים בלבד. בסיום אותה עונה, בה קלע 21.1 נקודות בממוצע למשחק, נבחר דמפיר לחמישייה השנייה של העונה בליגת המכללות.

==קריירת משחק==
===קנטקי קולונלס===
בשנת 1967 נבחר דמפיר הן בדראפט ה-NBA על ידי סינסינטי רויאלס (בחירה מספר 38), והן בדראפט ליגת ה-ABA על ידי קנטקי קולונלס, בה בחר לשחק. בעונתו הראשונה עם הקולונלס קלע 20.7 נקודות בממוצע למשחק, ובשתי העונות העוקבות שיפר את תפוקתו ל-24.8 ול-26.0 נקודות למשחק, בהתאמה. בעונת 1970/1971 הצטרף לקבוצה הפאוור פורוורד דן איסל, ומאז ועד התפרקות הקבוצה בשנת 1976 לקח דמפיר תפקיד משני וקלע כ-16.5 נקודות למשחק. בעונת 1974/1975 הוביל את הקבוצה לזכייה באליפות ה-ABA, לצד איסל וארטיס גילמור. ב-7 מתוך 9 עונותיו בקנטקי השתתף במשחק האולסטאר של ה-ABA, וב-4 מתוכן נבחר לחמישייה השנייה של העונה.

דמפיר הוא אחד משישה שחקנים בלבד שהשתתפו בכל 9 העונות של ליגת ה-ABA. כמו כן הוא מחזיק בשיאי ה-ABA עבור: מספר משחקים (728), דקות משחק (27,770), נקודות (13,726), אסיסטים (4,044), סלי שדה (5,290) ושלשות (794). בשנת 1997 נבחר לאחד מ-35 חברי "קבוצת כל הזמנים של ה-ABA", כאחד משבעת השחקנים היחידים שנבחרו אליה פה אחד.

===סן אנטוניו ספרס===
בקיץ 1976 התפרק מועדון קנטקי קולונלס, ובעת מיזוג ה-ABA אל ה-NBA נערך דראפט על שחקני הקולונלס וספיריטס אוף סנט לואיס על ידי קבוצות ה-NBA. דמפיר נלקח על ידי סן אנטוניו ספרס בבחירה העשירית (מתוך 12 שנבחרו), וב-3 עונותיו בקבוצה קלע כ-6.7 נקודות בממוצע למשחק כשחקן ספסל. בסיום עונת פרש ממשחק, בגיל 34.

==קישורים חיצוניים==

==הערות שוליים==

קטגוריה:אינדיאנה: כדורסלנים
קטגוריה:כדורסלנים אמריקאים
קטגוריה:כדורסלני אוניברסיטת קנטקי
קטגוריה:כדורסלני ליגת ה-ABA
קטגוריה:בחירות דראפט של סינסינטי רויאלס
קטגוריה:כדורסלני סן אנטוניו ספרס
קטגוריה:היכל התהילה של הכדורסל: כדורסלנים
קטגוריה:אמריקאים שנולדו ב-1944
דייהטסו דלתא

דייהטסו דלתא (באנגלית: Daihatsu Delta) הם מגוון דגמים הכוללים: משאיות קלות ובינוניות (2-3.5 טון), טנדרים, ומסחריות מתוצרת יצרנית הרכב היפנית דייהטסו אשר יוצרו בין השנים 1970–2003 והתבססו על דגמי "Toyota Dyna" .

בין השנים 1971-1981 יוצרו טנדרים בשם: "Delta 750" אשר התבססו על דגם "Toyota LiteAce" .

בין השנים 1976-1992 ו-1996-2001 יוצרו מסחריות בשם: "Delta Wide" אשר התבססו על דגם "Toyota LiteAce" .

==דורות==
* דור ראשון - יוצר בין השנים 1970–1977.
* דור שני - יוצר בין השנים 1977 - 1984.
* דור שלישי - יוצר בין השנים 1984 - 1995.
* דור רביעי - יוצר בין השנים 1995 - 1999.
* דור חמישי - יוצר בין השנים 1999 - 2003.
===סדרות טנדרים "דייהטסו דלתא 750"===
* סדרה ראשונה (D10 series) יוצרה בין השנים 1971-1979.
* סדרה שנייה (D20 series) יוצרה בין השנים 1979 - 1981.

===סדרות מסחריות "Delta Wide"===
* סדרה ראשונה (B10 series) - יוצרה בין השנים 1976–1982.
* סדרה שנייה (B20 series) - יוצרה בין השנים 1982–1992.
* סדרה שלישית (R40/R50 series) - יוצרה בין השנים 1996–2001.

== תמונות ==
<gallery mode="packed" heights="120">
קובץ:1971 Daihatsu Delta (DV26) 2000 cab chassis (2009-08-29).jpg | "דייהטסו דלתא", שנת 1971 - דור ראשון
קובץ:1981 Daihatsu V24T (6995348232).jpg | "דייהטסו דלתא", שנת 1981 - דור שני
קובץ:1999 Daihatsu Delta LT Tipper 2-door truck (2016-01-04).jpg | "דייהטסו דלתא", שנת 1999 - דור שלישי
קובץ:5th generation Daihatsu Delta truck front.jpg | "דייהטסו דלתא" - דור חמישי
</gallery>

<gallery mode="packed" heights="120">
קובץ:Daihatsu deltavan yr40v dxjustlow 1 f.jpg | "דייהטסו דלתא" - מסחרית
קובץ:Daihatsu deltavan yr40v dxjustlow 1 r.jpg | "דייהטסו דלתא" - מסחרית
קובץ:Daihatsu deltawidevan vb25v hiroofdx 1 f.jpg | "דייהטסו דלתא" - מסחרית
קובץ:Daihatsu deltawidevan vb25v hiroofdx 1 r.jpg | "דייהטסו דלתא" - מסחרית
</gallery>

==ראו גם==
* דייהטסו

==קישורים חיצוניים==

* 

==הערות שוליים==

קטגוריה:משאיות
קטגוריה:טנדרים
קטגוריה:מכוניות מסחריות
קטגוריה:דגמי מכוניות שהושקו ב-1970
קטגוריה:כלי רכב יפניים
דלתא
התלתן הארקטי

התִּלְתָּן הארקטי (ברוסית: Арктический трилистник) הוא שמו של בסיס צבאי של הפדרציה הרוסית על ארץ אלכסנדר שבארכיפלג ארץ פרנץ יוזף, ליד בסיס משמר הגבול הרוסי "נאגורסקויה". המטרה העיקרית של הבסיס היא לספק הגנה אווירית לשטחי חוג הקוטב הצפוני שבשליטת רוסיה.

הבסיס כולל את המבנה הצפוני ביותר בעולם - שכולל קומפלקס מינהלי ומגורים.

הבסיס הוא המתקן הצבאי השני שנבנה בקוטב הצפוני לצורך פריסת יחידות ההגנה האווירית של הצי הצפוני של רוסיה. הראשון היה הבסיס הצבאי הקליבר הצפוני על האי קוטלני שבארכיפלג של איי נובוסיבירסק.
== גלריה ==
<gallery>
קובץ:Arkticheskiy trilistnik (2016-04-18) 09.jpg|מרכז קומפלקס המגורים. אפריל 2016
קובץ:Arkticheskiy trilistnik (2016-04-18) 07.jpg|מבנה קומפלקס המינהלה והמגורים בבסיס
קובץ:Arkticheskiy trilistnik (2016-04-18) 04.jpg|האטריום
קובץ:Arkticheskiy trilistnik (2016-04-18) 10.jpg|בית התפילה
</gallery>

== קישורים חיצוניים ==

* 
* 
* [http://mil.ru/files/files/arctic/Arctic.html סיור וירטואלי של הבסיס הצבאי "התלתן הארקטי" באתר האינטרנט של משרד ההגנה הרוסי]

==הערות שוליים==

קטגוריה:רוסיה: בסיסים ומתקנים צבאיים
קטגוריה:דפים עם תרגומים שלא נסקרו
איזו מדינה

איזו מדינה הוא שיר מסוגת המוזיקה הים־תיכונית שכתבו והלחינו יוני רועה ואלי לוזון וביצע אלי לוזון. השיר התפרסם בשנת 1986.

==תולדות השיר==
מחברי השיר, אלי לוזון ויוני רועה, היו באותה תקופה שני יוצרים צעירים ולא מוכרים, והשיר תרם רבות לפרסומם. הוא נכתב בשנת 1984, תקופה של מצב כלכלי קשה בישראל על רקע משבר מניות הבנקים. עם פרסומו בשנת 1986 זכה השיר להשמעות רבות בתחנות הרדיו. הוא נכלל בתקליטו הראשון של אלי לוזון, שנקרא באותו השם. מאוחר יותר הופיע באוסף "הנשמה – מבחר להיטים"

בשנת 1989 יצא שיר בטורקית בעל אותה מנגינה. <ref></ref>

==תוכן השיר==
השיר הוא שיר מחאה העוסק בבעיות חברתיות במדינת ישראל. בבית הראשון של השיר נמתחת ביקורת על הממשלה. בהמשך מובעת תלונה על יוקר המחיה, הבא לידי ביטוי באינפלציית שיא, ועל האבטלה במדינה. הדובר מתלונן על תפקודם של חברי הכנסת ושל שרי הממשלה ועל דבקותם בכיסא. לבסוף הדובר מסכם שלמרות כל הביקורת על המדינה, זוהי מדינתנו.

==קישורים חיצוניים==

* דויד פרץ, [https://tarbut.cet.ac.il/ShowItem.aspx?ItemID=4ad71981-8bd1-4a19-9f08-087be82b0914&lang=HEB איזו מדינה], באתר תרבות il
* יוני רועה, [https://timeout.co.il/תרבות/מוזיקה/יוני-רועה-עונה-לחן-אלמליח למי קראת אנקדוטה? יוני רועה עונה לחן אלמליח], באתר Time Out תל אביב, 24 בינואר 2018

==הערות שוליים==

קטגוריה:שירי 1986
קטגוריה:שירים בעברית
קטגוריה:שירים שהולחנו על ידי יוני רועה
קטגוריה:שירי מחאה בעברית
קטגוריה:שירים על ישראל
לואיס פרריה

לואיס פרריה הידוע גם כג'סטין לוויס (באנגלית: Louis Ferreira; נולד ב-20 בפברואר 1967) הוא שחקן קולנוע פורטוגזי-קנדי המשחק בעיקר בדרמות וסדרות פשע, במעל 100 סדרות.

==ביוגרפיה==
פרריה נולד ב-20 בפברואר 1967 באי טרסיירה שבאיים האזוריים, פורטוגל. בילדותו עברה משפחתו לצפון יורק שבאונטריו בקנדה. 

הוא החל לשחק ב-1986 והופיע במגוון סדרות, בין השאר ידוע ממשחקו בסדרה Hidden Hills כדאג בארבר, הדרמה Durham County - עליה זכה בפרס ג'מיני ב-2008, נעדרים בתור ג'ון פולוק ו-Bad Blood בתור דומיניק קוסולטו. כמו כן שיחק במגוון תפקידים קטנים בסדרות רבות.

בשנת 1995 שיחק בסרט האימה הקנדי Blood and Donuts בתור אירל. בשנת 1998 גילם את התפקיד הראשי של בובי מק'אליסטר בסדרת הדרמה "השילוש הקדוש" ברשת NBC, אך בוטלה לאחר עונה אחת בשל ממוצע רייטינג נמוך. 

ב-2004 שיחק בדרמה "שחר המתים" של זאק סניידר כלואיס קלארק, ובסרט "צ'סטאנט: גיבור סנטרל פארק" לצד אביגייל ברסלין. 

בשנת 2007 שיחק במותחן על הכוונת של אנטואן פוקווה בתור הסוכן הווארד פרנל. אותה שנה גם שיחק בסרט האימה המסור 4 בתור ארט בלאנק. לאחר שנתיים השתתף בסרט הדרמה הביוגרפית זכרונות מאחוזת הגנים האפורים.

בשנת 2012 שיחק ב-4 פרקים בסדרת הנוער הקנדית "מתחמי אל איי", אשר שודרה ברחבי ארצות הברית ברשת The CW. בשנת 2013 את לגלם את דמותו של הבלש אוסקר וגה בסדרת הטלוויזיה הקנדית "מניע" למשך 4 עונות בתפקיד הראשי. 

בשנת 2016 גילם את דמותו של אריק האל בסדרת המדע הבדיוני "הנוסעים בזמן", דמות אשר שבה כדמות אורחת בעונות שאחריה. בשנת 2017 החל לשחק בסדרת המשטרה "ימ"מ" בCBS. ב-2018 התארח בסדרות "החץ" ו"תיקים באפלה", והצטרף לעונה השנייה של סדרת הפשע הקנדית "ריזוטו", בתור דומיניק קוסולטו. 

בשנת 2024 שיחק בסדרת הדרמה ההיסטורית "שוגון" ברשת FX, המבוססת על רומן באותו שם מאת ג'יימס קלאוול. 

סרטים נוספים עליהם זכה לשבחים הם: The Marsh, Boozecan ו-The Big Slice וכן הסרט מ-2005, Trump Unauthorized בו פרריה משחק את נשיא ארצות הברית לעתיד דונלד טראמפ.

==קישורים חיצוניים==

קטגוריה:שחקני קולנוע וטלוויזיה פורטוגזים
קטגוריה:שחקני קולנוע וטלוויזיה קנדים
קטגוריה:מהגרים לקנדה
קטגוריה:קנדים ממוצא פורטוגזי
קטגוריה:קנדים שנולדו ב-1967
רודולפו וולק

רודולפו וולק (באיטלקית: Rodolfo Volk; 14 בינואר 1906 – 2 באוקטובר 1983) היה כדורגלן איטלקי ששיחק בעמדת החלוץ.

הוא הכובש הרביעי בהיסטוריה של רומא עם מאזן של 106 שערים ב-161 הופעות.

==קריירה==
וולק נולד בפיומה בשנת 1906 והחל לשחק כדורגל עבור מועדון הכדורגל פיומנה, המועדון של העיר שלו; הוא נודע כחלוץ רב עוצמה.

הוא שיחק במשחק לא רשמי במדי פיורנטינה תחת שם המשפחה המזויף בולטני, זאת מכיוון שהוא שירת בצבא, ולא הורשה לעשות שום פעילות אחרת מלבד זאת.

בשנת 1928 הוא חתם במועדון הכדורגל רומא והפך להיות אחד מהשחקנים החשובים ביותר בשנות ה-20 וה-30 של המאה ה-20. הוא הפך לכובש הרשמי הראשון באצטדיון קאמפו טסטאצ'יו, ששימש כאצטדיון הראשון בתולדות הקבוצה.

הוא שיחק למעלה מ-150 משחקים וכבש למעלה מ-100 שערים עבור הג'יאלארוסי. הוא כבש את השער הראשון אי פעם בדרבי של רומא, בניצחון 1-0 על היריבה העירונית לאציו בשנת 1929.

בעונת 1930/31, הוא היה מלך השערים של הסרייה א', כשכבש 29 שערים ב-33 משחקים, מה שעזר לרומא לסיים כסגנית אלופת הליגה.

הוא עזב את רומא בשנת 1933, עקב בעיות אישיות עם השחקנים אנריקה גואיטה ואלביו בנצ'רו, ולאחר מכן הוחתם על ידי פיזה.

==החיים לאחר הפרישה==
לאחר שפרש מכדורגל, הוא עבד בתור איש תחזוקה ברומא, ומת בעוני בשנת 1983 בעיר נמי.

==תארים==
===קבוצתיים===
פיומנה
* סרייה C (1): 1940/41

===אישיים===
* מלך השערים של הסרייה א': 1930/31 (29 שערים)

==קישורים חיצוניים==

קטגוריה:חלוצי כדורגל איטלקים
קטגוריה:כדורגלנים איטלקים
קטגוריה:כדורגלני פיורנטינה
קטגוריה:כדורגלני רייקה
קטגוריה:כדורגלני רומא
קטגוריה:כדורגלני פיזה
קטגוריה:איטלקים שנולדו ב-1906
קטגוריה:איטלקים שנפטרו ב-1983
Flashdance... What a Feeling

Flashdance... What a Feeling (בעברית: פלאשדאנס... איזו תחושה) הוא סינגל שהוקלט על ידי הזמרת-יוצרת האמריקאית איירין קארה, מתוך אלבומה השני, . השיר יצא לאור באפריל 1984, כסינגל הראשון מתוך האלבום.

השיר הוא שיר הנושא של הסרט המצליח "פלאשדאנס", שיצא באותה התקופה. השיר זכה בפרסים רבים, ביניהם; פרס גלובוס הזהב בקטגוריית "השיר המקורי הטוב ביותר", פרס אוסקר בקטגוריית "השיר המקורי הטוב ביותר", ושני פרסי גראמי בקטגוריית "הפסקול הטוב ביותר למדיה ויזואלית" ו"ביצוע הפופ הווקאלי הטוב ביותר - אישה". כמו כן, השיר הוא השיר הנמכר ביותר בשנת 1983, והשיר ה-18 הנמכר בהיסטוריה.

השיר הגיע למקום הראשון במצעד הבילבורד הוט 100, הראשון במצעד שבקנדה, והראשון במצעד המוזיקה האוסטרלי.

== רקע וכתיבה ==
השיר נכתב על ידי איירין קארה וקית' פורסי והופק על ידי ג'ורג'ו מורודר. השיר הוא שיר בסגנון הפופ, המאפיין את שירי פסקול הסרט "פלאשדאנס". במקור, השיר יועד לדונה סאמר שוויתרה עליו והחליטה שלא להקליטו. השיר נחשב לאחד מהשירים הנמכרים ביותר בכל הזמנים בצרפת.

בנוסף לכך, זכה השיר למעמד הזהב בארצות הברית, על סך מכירות של 500,000 עותקים.

== וידאו קליפ ==
הווידאו קליפ הנלווה שצולם עבור השיר הועלה ליוטיוב ב-3 בפברואר 2010. הקליפ מכיל בתוכו קטעים מתוך הסרט "פלאשדאנס". בין היתר, ניתן לראות את איירין קארה רוקדת על כיסא, תוך שמים נשפכים עליה מהתקרה.

נכון לפברואר 2019, מונה הצפיות של הקליפ עומד על כ-44 מיליון צפיות.

== רשימות ודירוגים ==
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|500 שירי הפופ של כל הזמנים
|492
|<ref></ref>
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|-
!קנדה (Music Canada)
|פלטינה 2×
|200,000
|}

== קישורים חיצוניים ==

== הערות שוליים ==

קטגוריה:שירי 1983
קטגוריה:סינגלים מ-1983
קטגוריה:שירי איירין קארה
קטגוריה:שירים באנגלית
קטגוריה:שירים שנכתבו על ידי איירין קארה
קטגוריה:שירים על ריקודים
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:זוכי פרס גלובוס הזהב – השיר המקורי הטוב
קטגוריה:זוכי אוסקר: השיר המקורי הטוב
קטגוריה:זוכי פרס גראמי לביצוע הפופ הווקאלי הטוב ביותר – אישה
Love You like a Love Song

"Love You like a Love Song" (בעברית: "אוהבת אותך כמו שיר אהבה") הוא סינגל שהוקלט על ידי להקת הפופ האמריקאית סלינה גומז & הסצנה. השיר יצא לאור ב-17 ביוני 2011, כסינגל השני מתוך האלבום, When the Sun Goes Down.

השיר הגיע למקום ה-22 במצעד הבילבורד הוט 100, וה-10 במצעד שבקנדה.

== רקע וכתיבה ==
השיר נכתב על ידי אנטונינה ארמאטו, טים ג'יימס ואין-קיו והופק על ידי רוק מאפיה ודרים קאראוגלו. השיר זכה בפרס בחירת הנוער בקטגוריית "שיר אהבה נבחר". הוא אף זכה למועמדות בטקס פרסי הווידאו-קליפים של MTV בקטגוריית "הקליפ הנשי הטוב ביותר".

בנוסף לכך, זכה השיר למעמד פלטינה מרובעת בארצות הברית, על סך מכירות של ארבעה מיליון עותקים.
עורק יותרת הכליה האמצעי

עורקי הבטן. בגובה עורק מתלה המעי העליון (הרוכב על וריד הכליה השמאלי במרכז התמונה) לערך, יוצאים עורקי יותרת הכליה האמצעיים הימני והשמאלי לעבר בלוטת יותרת הכליה
עוֹרֵק יוֹתֶרֶת הַכִּלְיָה הָאֶמְצָעִי (TA: arteria suprarenalis media), אשר נקרא בעבר עוֹרֵק יוֹתֶרֶת הַכִּלְיָה (arteria suprarenalis), הוא עורק בבטן היוצא מאבי העורקים ומספק את בלוטת יותרת הכליה. העורק יוצא בגובה עורק מתלה המעי העליון, עובר הצדה ומעלה, מעבר לשוקי הסרעפת, לכיוון בלוטת יותרת הכליה, שם הוא משיק עם עורקי יותרת הכליה העליונים ועורק יותרת הכליה התחתון שמקורו בעורק הכליה.

קטגוריה:עורקי הבטן והאגן
אסון נחל דרגה

אסון נחל דרגה אירע ב-30 בספטמבר 1975, ובו נספו שישה מטיילים מקיבוץ חפץ חיים. המטיילים, שהיו בני גרעין בתקופת השל"ת, בנוסף לבנות קיבוץ ובנות מהחוץ שהיו בשירות לאומי, נקלעו בדרכם לשיטפון בזק, בעיצומו של פרק גשם.

==רקע גאוגרפי ואקלימי==
===שיטפונות בזק===

שיטפון בזק הוא שטף מים פתאומי בוואדיות ובאפיקי נחל יבשים במרבית ימות השנה. השיטפון נגרם כאשר יורד גשם בכמות המספיקה להיספג ולהפוך את האדמת הלס המדברית לאטומה, כך שאינה מאפשרת עוד למי הגשם לחלחל, ומי הגשמים המוסיפים לרדת מתחילים לזרום על פני האדמה, מתנקזים לערוצי נחלים ועשויים להפוך כעבור זמן קצר לזרם מים עז, כתלות בכמות הגשמים שירדה באופן מרחבי באגן הניקוז של הנחל.

במדינת ישראל מתרחשים שיטפונות בעיקר במדבר יהודה ובנגב. אזורים אלה דלים במשקעים, אך לערוצי הנחלים העוברים באזורים אלו שטח ניקוז רחב שמקורותיו בהרי יהודה והרי חברון. מודלים לחיזוי מזג אוויר מסוגלים להתריע על סכנת שיטפונות במרחב בטווח זמן של מספר שעות עד מספר ימים, אך מיקומם ומועדם המדויק של השיטפונות קשה לחיזוי. זיהוי מוקדם של שיטפון מתקרב קשה מאחר שהגשם יורד במרחק גדול מאזור השיטפון עצמו, והמים מתקדמים במהירות רבה וללא רעש רב. הנקיקים הצרים שבהם זורמים המים מסתירים את השיטפון המתהווה, והבדלי הגבהים המשמעותיים בין גב ההר לבקעת הירדן ולבקעת ים המלח (הבדלים הנמדדים במאות מטרים) גורמים למים לזרום במהירות רבה, לצבור תאוצה ואנרגיה, ובדרכם לסחוף סלעים וצמחייה ולגרום לנזק רב. השיטפון העז עלול להפתיע מטיילים בקטעים צרים של ערוצי הנחלים ולגרום לאסון קטלני.

== האירוע==
קבוצה בת 20 חברים בליווי שני מדריכים יצאה לטיול מחפץ חיים בשעה חמש לפנות בוקר והגיעה דרך ירושלים למצפה שלם בשעה תשע לערך. הקבוצה ירדה לנחל ועשתה דרכה בערוץ הוואדי. לקראת סיום המסלול והמפל האחרון החל לטפטף אך המפל היה עדיין יבש לחלוטין. קבוצה ראשונה של המטיילים ירדה בסולם שהותקן לאורך המפל והחלה ללכת בערוץ לכיוון כביש 90. לפתע הגיע שיטפון בזק ששטף אותם. בהרוגים היו ארבעה בני גרעין שהיו בשל"ת מוקדם בחפץ חיים ושתי בנות שירות לאומי. שאר חברי הקבוצה הצליחו לטפס מהערוץ ולהיחלץ מהשטפון.

== זיהוי האסון==
מהתצפית הצבאית שהייתה מאוגדת בזמנו בתפקידי ההיאחזות, ראה התצפיתן בעקבות מניפת בוץ שפרצה לים המלח, ששיטפון פקד את נחל חצצון אשר נמצא דרומית למקום. הוא זיהה במשקפת שמשאית טיולים חונה על יד שפך נחל דרגות ונהגה מתהלך בעצבנות סביבה, ולכן הסיק שקבוצת מטיילים עדיין נמצאת בתוכו והזעיק את מפקדי ההיאחזות<ref>עדות אישית</ref>. מניסיון העבר היה ברור שגם בנחל דרגות יפרוץ שיטפון לאחר זמן קצר ולכן מיהרו החיילים לפאתי הוואדי וניסו להזהיר בצעקות את המטיילים, אך ללא הועיל. ניסיונות החיפוש וההצלה החלו מיידית ובמקביל הוזעקה יחידת החילוץ של חיל האוויר.

==חיפוש וחילוץ==
בחיפושים אחר הנערים שנסחפו ובחילוצם השתתפו לוחמי היחידה הטקטית לחילוץ מיוחד (669), שהסתייעו במסוקים וחיילי היאחזות הנח"ל מצפה שלם. חיילי ההיאחזות הצליחו לחלץ חמישה מהמטיילים באמצעות חבלים, מסוק חילץ 2 מטיילים וארבעה אחרים נשארו במשך הלילה בנקיק מעל הנחל וחולצו בבוקר.

==חקירה==
מיד לאחר האירוע פתחה המשטרה בחקירת נסיבות האירוע. מדריך הטיול מטעם חפץ חיים והאחראי על גרעין הנחל, שגם הוא יצא לטיול, נחקרו והוגש נגדם כתב אישום. בית משפט השלום זיכה אותם, המדינה ערערה, ובבית המשפט המחוזי הם הורשעו. הקיבוץ ערער לבית המשפט העליון שזיכה אותם בשנית מכל אשמה.

==ראו גם==
* אסון טביעת הנערות בחוף שרתון (1963)
* אסון נחל צפית (2018)

==קישורים חיצוניים==
* 
* 
* 

==הערות שוליים==

קטגוריה:1975 בישראל
קטגוריה:ישראל: שיטפונות
סעודה אצל המלכה

סעודה אצל המלכה הוא ספר קומיקס ישראלי לילדים מאת רותו מודן, אשר יצא בשנת 2010. הסיפור נפתח בארוחה משפחתית, בה הילדה נינה מפגינה נימוסי שולחן בעייתיים. אביה שואל אותה: "מה תעשי אם מלכת אנגליה תזמין אותך לסעודה בארמון בקינגהאם?" ולפתע נשמע צלצול בדלת, ובפתח עמד שליח מטעם המלכה, שהזמין את נינה לסעודה אצל המלכה. גם אצל המלכה נינה התקשתה לשמור על נימוסי שולחן ראויים, וזכתה למבטי תדהמה של הנוכחים, אך בסופו של דבר - הם אלה שאימצו את הרגליה, ולא להפך. הספר קיבל ביקורות טובות, ובין השאר, צוינו לטובה העובדות כי הספר אינו נוקט בגישה חינוכית פדגוגית. הספר גם קיבל ביקורת חיובית על כך שהוא אינו מתיילד ושהסופרת כתבה קומיקס אשר עונה על חוקי הז'אנר ופשוט מכוון לילדים אך גם מבוגרים יוכלו להנות ממנו.
==הפקה בימתית של הספר==
הספר עובד לתיאטרון בובות על ידי הילה פלשקס ובוים על ידי נעה בקר.

== קישורים חיצוניים ==
* 

== הערות שוליים ==

 
קטגוריה:קומיקס ישראלי
קטגוריה:רומנים גרפיים
קטגוריה:ספרי 2010
קטגוריה:ספרי הוצאת עם עובד
קטגוריה:ספרי ילדים ונוער בעברית
קטגוריה:ספרי רותו מודן
Please Me

Please Me הוא סינגל שהוקלט על ידי הזמרת-יוצרת האמריקאית קארדי בי, בשיתוף עם הזמר ברונו מארס. השיר יצא לאור ב-15 בפברואר 2019, כסינגל שלא מתוך אלבום, על ידי חברת התקליטים אטלנטיק רקורדס.

השיר הגיע למקום ה-12 במצעד הסינגלים הבריטי.

== רקע וכתיבה ==
השיר נכתב על ידי קארדי בי, ברונו מארס, ג'יימס פאונטלרוי, ג'ונתן ייפ, ריי רומולוס, ג'רמי ריב וריי מקולו השני והופק על ידי מארס והסטריאוטיפים. השיר הוא שיתוף הפעולה השני של השניים, כאשר הקודם היה בשיר "" שהפך ללהיט.

בנוסף לכך, עלה השיר לרשת הזרמת המדיה ספוטיפיי.

== וידאו קליפ ==
טרם יצא הווידאו קליפ הרשמי של השיר, העלתה קארדי בי לערוץ ה-Vevo שלה את האודיו של השיר. האודיו מציג בתוכו את עטיפת הסינגל בה מופיעים קארדי בי וברונו מארס. בסמוך לכך, הועלה ליוטיוב קליפ המילים של השיר.

נכון לדצמבר 2019, מונה הצפיות של הקליפ עומד על למעלה מ-285 מיליון צפיות.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה 3×
|3,000,000<small></small>
|-
!בריטניה (BPI)
|כסף
|200,000<small></small>
|-
!קנדה (Music Canada)
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
| rowspan="3" |15 בפברואר 2019
|הורדה דיגיטלית • הזרמת מוזיקה
| rowspan="2" |אטלנטיק
|
|-
!בריטניה
| rowspan="3" |רדיו להיטים
|
|-
!איטליה
|האחים וורנר
|
|-
!ארצות הברית
|19 בפברואר 2019
|אטלנטיק
|
|}

== קישורים חיצוניים ==

== הערות שוליים ==

קטגוריה:סינגלים מ-2019
קטגוריה:שירי קארדי בי
קטגוריה:שירי ברונו מארס
קטגוריה:שירים באנגלית
קטגוריה:שירים שנכתבו על ידי ג'יימס פאונטלרוי
קטגוריה:שירים שנכתבו על ידי קארדי בי
קטגוריה:שירים על מיניות
קטגוריה:בלדות נשמה
עודד לוטן

עודד לוטן (נולד ב-10 בינואר 1975) הוא יוצר, במאי, ועורך וידאו ישראלי עצמאי, אשר היה מעורב בסדרות וסרטי עלילה, דוקו וריאליטי.

== ביוגרפיה ==
לוטן נולד בשנת 1975 בתל אביב. בשנת 2000 סיים בהצטיינות את לימודיו בבית הספר סם שפיגל לקולנוע ולטלוויזיה בירושלים.

עם סיום לימודיו, החל לעבוד כבמאי פרסומות, בטרם המשיך בלימודי קולנוע ושפה בברלין שבגרמניה, שם התגורר עד 2006.

עם שובו לישראל החל לביים ולערוך סרטים דוקומנטריים ועלילתיים וסדרות דרמה ומקור עבור גופי שידור מובילים, בהם, ערוץ 2, "Yes הטלוויזיה בלוויין", "HOT", ערוץ 10, "רשת 13" ו"כאן 11", עבורם יצר וביים את הסדרות המצליחות "עד החתונה", "בלו נטלי", "אנחנו על המפית", "פמת"א", "מלכת היופי של ירושלים".

==פילמוגרפיה==
=== יוצר ===
*פמת"א (2018-2020)
* ירח שחור (2019)

=== במאי ===
*בעקבות החתיכה החסרה, 2007
*מסכים, 2007
*עד החתונה (עונות 1 ו־־2), 2008-2010
*פעם בחיים, 2009
*ראש גדול (עונות 4 ו־5), 2008-2010
*בלו נטלי (עונות 1 ו־־2), 2010-2011
*חצויה - הדבר האמיתי, 2011
*כוח סבתות, 2014
*החממה (עונה 3), 2015
* המאמנים,
*המדרשה (עונה 2), 2017
*אנחנו על המפית, 2017
*פמת״א, 2018
*יומני היקר, 2020
* מקיף מילאנו, 2021
*העתיד כבר כאן, 2021
*פמת"א עונה 2, 2021
*מלכת היופי של ירושלים עונה 2, 2022

== פרסים וציונים לשבח ==
*פרס ראש עיריית ירושלים לבוגר מצטיין (בית ספר לקולנוע ע"ש סם שפיגל בירושלים), 2000

==קישורים חיצוניים==

* 
* 

קטגוריה:בוגרי בית הספר סם שפיגל לקולנוע ולטלוויזיה
קטגוריה:במאים ישראלים
קטגוריה:עורכי קולנוע ישראלים
קטגוריה:ישראלים שנולדו ב-1975
We're Going to Hang out the Washing on the Siegfried Line

חייל אמריקאי תולה את כבסיו על ביצורי קו זיגפריד, ספטמבר 1944. הביצורים האחרונים בקו נפלו באביב 1945
We're Going to Hang out the Washing on the Siegfried Line ("נתלה את הכביסה על קו זיגפריד") הוא שיר היתולי באנגלית שחובר בימי המלחמה המדומה בחודשים הראשונים של מלחמת העולם השנייה. פזמון השיר מבוסס על משחק מילים בין "קו זיגפריד" לבין clothesline, שפירושו חבל כביסה, ומילולית: "קו בגדים". 

השיר נכתב על ידי המשורר האירי ג'ימי קנדי (Jimmy Kennedy) בעת ששירת כקצין בחיל המשלוח הבריטי בצרפת. הוא חיבר אותו במטרה ללגלג על קו זיגפריד - קו הביצורים הגרמני בגבול גרמניה-צרפת שמולו ניצבו חיילי בעלות הברית, וכדי לרומם את מוראל החיילים והציבור בעורף. מלחין השיר היה מייקל קאר (Michael Carr).

השיר בוצע בקונצרט גדול שנערך בבסיס צבאי בלונדון ב-17 באוקטובר 1939 על ידי הזמרת אדלייד הול (Adelaide Hall) בליווי תזמורתו של אנונציו מנטובאני (Annunzio Paolo Mantovani). הקונצרט שודר על ידי ה-BBC וצילום יומן קולנוע שלו השתמר ונחשב לצילום המוקדם ביותר של אמן המבצע את השיר.

השיר זכה בימי במהלך המלחמה לביצועים של אמנים בולטים, וביניהם ארתור אסקי (Arthur Askey), פלנגן ואלן (Flanagan and Allen) וורה לין. צמד הלזלים (The Two Leslies) חיברו לשיר קדימון בנוסח של מכתב שכותב חייל בצרפת לאמו וכן מספר שורות נוספות.

לאחר המערכה על צרפת ועל ארצות השפלה, שהסתיימה בתבוסת בעלות הברית, חוברה פרודיה בגרמנית על השיר.

== קישורים חיצוניים ==

* [https://query.nytimes.com/gst/fullpage.html?res=9D00E3D91638F934A35757C0A962948260 Jimmy Kennedy's obituary at the New York Times, April 1984]

קטגוריה:שירי מלחמת העולם השנייה
קטגוריה:שירים באנגלית
קטגוריה:שירים על גרמניה
קטגוריה:הממלכה המאוחדת במלחמת העולם השנייה
קפלר-10b

הדמיה של קפלר 10B
קפלר 10-בי (באנגלית: Kepler-10b) הוא כוכב הלכת הארצי הראשון שהתגלה מחוץ למערכת השמש על ידי טלסקופ החלל "קפלר". קפלר 10-בי נתגלה לאחר מספר חודשים של איסוף נתונים במהלך משימת "קפלר" של נאס"א, שמטרתה לגלות כוכבי לכת דמויי כדור הארץ העוברים מול הכוכבים אותם הם מקיפים.

קפלר 10-בי שוכן קרוב מאוד לכוכב שלו, קפלר 10, וכתוצאה מכך חם מדי מכדי לאפשר קיום של צורות חיים. התגלית של כוכב הלכת פורסמה על ידי נאס"א ב-10 בינואר 2011.

== גילוי כוכב הלכת ==
סוכנות החלל האמריקאית, נאס"א, שלחה טלסקופ מיוחד, שנקרא על שם האסטרונום הגרמני, יוהאנס קפלר, ותפקידו היה להגיע לידי איתור של כוכבי לכת מחוץ למערכת השמש.

במבט על עצמת האור של כוכב - שמש, במקרה הזה, הכוכב קפלר 10, ניתן לראות שהעוצמה משתנה באופן מחזורי. פעם ביום, בערך, העוצמה יורדת מעט.

הסיבה לכך היא שעצם כלשהו, במקרה הזה כוכב לכת, עובר בין הכוכב לבין המתבוננים, ואז יורדת עוצמת האור. כך גילו את כוכב הלכת קפלר 10-בי, שהמיוחד בו שהוא כוכב הלכת הראשון שהתגלה, בעל קרקע מוצקה.

== תכונות ==
קפלר 10, הכוכב שמכיל בתוכו את קפלר 10-בי, ממוקם 560 שנות אור ממערכת השמש שלנו והוא נמצא בתוך קבוצת הכוכבים דרקון. קפלר 10 בערך באותו גודל כמו השמש שלנו, עם גיל מוערך של 12 מיליארד שנים.

כוכב הלכת קפלר 10-בי הוא כוכב הלכת הראשון שנמצא במסלול של הכוכב קפלר 10. בעקבות זאת, הוא כוכב הלכת מסדר B של קפלר 10.

קפלר 10-בי בעל קוטר של פי 1.4 משל כדור הארץ, ומסה גדולה פי 3.33 יותר מזו של כדור הארץ. הוא מאוד קרוב במסלולו לשמש שלו. הוא מקיף אותה פעם ביום. הוא מאוד חם, כ־1,800 מעלות קלווין. כך שגם ברזל יהיה במצב נוזל על פניו. אין אפשרות לחיים על כוכב לכת זה.

== טלסקופ החלל קפלר ==
טלסקופ החלל קפלר הוא טלסקופ המיועד לחיפוש כוכבי לכת חוץ-שמשיים דמויי ארץ.
דיאגרמה של [[טלסקופ החלל קפלר]]
באמצעותו, נערכות תצפיות על יותר מ-100,000 כוכבים במטרה לגלות ליקויים מחזוריים של הכוכבים על ידי כוכבי לכת שמקיפים אותם. המשימה היא חלק מפרויקט דיסקברי של נאס"א הכולל משימות ייעודיות בעלות נמוכה, ונקראת על שמו של יוהאנס קפלר, אסטרונום גרמני בן המאה ה-17.

טלסקופ החלל "קפלר" של נאס"א גילה את כוכב הלכת הראשון מחוץ למערכת השמש שלנו.

==קישורים חיצוניים==

* 

קטגוריה:כוכבי לכת